gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7776, del 06-05-2016 (2016/2771)

Notificació de la sentència dictada en el procediment ordinari número 1503/2014.
--------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2771


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 1503/2014. [2016/2771]  
En aquest procediment, seguit a instàncies de Comunitat de Propietaris Mar Azul II contra Promociones Ismael Boix, SL, i Guillermo Stuyck, SL, s'ha dictat la Sentència número 263/2015, de data 26 de novembre de 2015, que diu, literalment, en extracte:  
  
  
«Ana M.ª Verdejo López, magistrada jutgessa del Jutjat de Primera Instància número 4 d'aquesta ciutat i partit, he vist aquestes actuacions de judici ordinari, seguides davant d'aquest jutjat i assenyalades amb el número 1503/2014, a instàncies de la Comunitat de Propietaris Mar Azul II, representada per la procuradora Ana Isabel Feliu Daviu, contra Promociones Ismael Boix, SL, i Guillermo Stuyck, SL, declarats en rebel·lia processal.  
Dispositiva  
Estime íntegrament la demanda formulada per la Comunitat de Propietaris Mar Azul II, representada per la procuradora Ana Isabel Feliu Daviu, contra Promociones Ismael Boix, SL, i Guillermo Stuyck, SL, declarats en rebel·lia processal, i, en conseqüència, condemne cada un dels demandats a abonar de forma solidària a la part actora la quantitat de vint mil nou-cents euros (20.900 ?), més les quotes ordinàries que s'han anat produint durant la tramitació d'aquest procediment; i tot això amb l'interés legal des de la reclamació extrajudicial efectuada en data 6 de novembre de 2014, respecte de la quantitat reclamada en la demanda, i de la data del rèdit respecte de la resta. Tot això, amb la condemna expressa a costes a la part demandada.»  
  
  
I atés que els demandats, Promociones Ismael Boix, SL, amb CIF O31008141, i Guillermo Stuyck, SL, amb CIF R18083543, es troben en parador desconegut, expedisc aquest edicte a fi que els valga de notificació de forma deguda.  
  
Dénia, 14 de març de 2016.- La lletrada de l'Administració de Justícia: Miguelina Osuna Pellín.
Diari Oficial de la Generalitat Valenciana


Sumari del DOGV 7892, del 09-10-2016 (2016/7859)

DECRET 9/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Ait Khamouch Abderrahman.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7859


Data del document
:   08-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 9/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Ait Khamouch Abderrahman. [2016/7859]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
L'esportista Ait Khamouch Abderrahman, s'ha convertit en el millor fondista amb discapacitat física d'Espanya, per les seues quatre medalles olímpiques: una de plata i una de bronze en els Jocs Paralímpics de Pequín 2008; una de plata en els Paralímpics de Londres 2012; i una altra medalla de plata en la Marató dels Jocs Paralímpics de Río 2016. A més, va ser campió del món en 2015 de marató, en què va batre la plusmarca mundial.  
Per això, com a reconeixement als seus èxits esportius, que són el resultat d'una trajectòria de disciplina, sacrifici i afany de superació, i a proposta de la comissió de valoració per a la concessió de la medalla i placa de la Generalitat al Mèrit Esportiu, reunida el passat 26 de setembre de 2016,  
  
  
DECRETE  
  
Concedir la Medalla de la Generalitat al Mèrit Esportiu a Ait Khamouch Abderrahman.  
  
València, 8 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7712, del 04-02-2016 (2016/700)

RESOLUCIÓ de 2 de febrer de 2016, de la Conselleria d'Educació, Investigació, Cultura i Esport, per la qual cita les persones interessades en el procediment ordinari número 5/000828/2015 a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/700


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 2 de febrer de 2016, de la Conselleria d'Educació, Investigació, Cultura i Esport, per la qual cita les persones interessades en el procediment ordinari número 5/000828/2015 a comparéixer en la via jurisdiccional.  
 [2016/700]  
El Tribunal Superior de Justícia de la Comunitat Valenciana, Sala Contenciosa Administrativa, Secció 5 de València, ha reclamat de la Conselleria d'Educació, Investigació, Cultura i Esport l'expedient referit al procediment següent.  
Recurrents: Asociación Estatal de Empresas de Asistencia y Educación Infantil (ADEI).  
Interessats: indeterminats.  
Descripció: recurs contenciós administratiu, procediment ordinari número 5/000828/3557-NXN: 46292-59-8-9583-3626256, contra l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de dos a tres anys en determinats col·legis d'Educació Infantil i Primària de titularitat de la Generalitat (DOCV 21.09.2015).  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, si ho consideren convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte contra el qual es recorre.  
  
València, 2 de febrer de 2016. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7868, del 08-09-2016 (2016/6902)

RESOLUCIÓ de 7 de setembre de 2016, del conseller d'Economia Sostenible, Sectors Productius, Comerç i Treball, per la qual cessa Marina Cerdà Aresté com a assessora d'assumptes generals de membres del Consell.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6902


Data del document
:   07-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 7 de setembre de 2016, del conseller d'Economia Sostenible, Sectors Productius, Comerç i Treball, per la qual cessa Marina Cerdà Aresté com a assessora d'assumptes generals de membres del Consell. [2016/6902]  
De conformitat amb el que es disposa en l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOCV 6310, 14.07.2010), així com en els articles 3 i 5 del Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOCV 7662, 20.11.2015), resolc:  
  
Primer  
El cessament de Marina Cerdà Aresté, amb NRP 103525592O3, com a assessora d'assumptes generals de membres del Consell d'aquesta Conselleria d'Economia Sostenible, Sectors Productius, Comerç i Treball, i li agraïsc els serveis prestats.  
  
Segon  
Aquest cessament tindrà efectes des del 7 de setembre de 2016.  
  
València, 7 de setembre de 2016.- El conseller d'Economia Sostenible, Sectors Productius, Comerç i Treball: Rafael Climent González.
Diari Oficial de la Generalitat Valenciana


Sumari del DOGV 7734, del 04-03-2016 (2016/1417)

Licitació número CVA 14/15. Servei integral d'higiene ambiental de les instal·lacions de les Corts.
---------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1417


Data del document
:   29-02-2016

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * contracte de serveis

Licitació número CVA 14/15. Servei integral d'higiene ambiental de les instal·lacions de les Corts. [2016/1417]  
1. Entitat adjudicadora  
a) Organisme: Corts Valencianes.  
b) Dependència que tramita l'expdient: Àrea d'Assistència Tècnica i Manteniment.  
c) Obtenció de documentació i informació:  
- Domicili: plaça de Sant Llorenç, 4.  
- Localitat i codi postal: València 46056.  
- Telèfon: 012 413 380.  
- Adreça electrònica: hamvsuptvfo@rwern.sd.  
- Adreça d'internet del perfil de contractant:  
http://www.cortsvalencianes.es.  
- Número d'expedient: CVA 14/15.  
  
2. Objecte del contracte  
a) Tipus: servei.  
b) Descripció: servei integral d'higiene ambiental de les instal·lacions de les Corts.  
c) Nombre de lots: lot únic.  
d) Termini d'execució: 2 anys.  
e) Admissió de pròrroga: no.  
f) CPV: 90920000-2.  
  
3. Tramitació i procediment  
a) Tramitació: ordinària.  
b) Procediment: obert.  
c) Criteris d'adjudicació: els que s'estableixen en el plec de clàusules administratives particulars.  
  
4. Pressupost base de licitació  
- 125.000 euros (IVA exclòs).  
- 26.250 euros (IVA).  
- 151.250 euros (total IVA inclòs).  
  
5. Garanties exigides  
- Provisional: 2 % del pressupost màxim anual de licitació exclòs l'IVA.  
- Definitiva: 5 % de l'import d'adjudicació exclòs l'IVA.  
  
6. Requisits específics del contractista  
a) Solvència econòmica i financera i solvència tècnica i professional: vegeu clàusula 11a del plec de clàusules administratives particulars.  
  
7. Presentació d'ofertes o de sol·licituds de participació  
a) Data límit de presentació: 11 d'abril de 2016, a les 14.00 hores.  
  
b) Modalitat de presentació: vegeu apartat XI Presentació de proposicions del plec de clàusules administratives particulars.  
c) Lloc de presentació:  
- Registre General de les Corts Valencianes.  
- Domicili: plaça de Sant Llorenç, 4.  
- Localitat i codi postal: València 46665.  
  
8. Obertura d'ofertes  
Es comunciarà als licitadors.  
  
València, 29 de febrer de 2016.- El president: Enric Morera i Català.
Diari Oficial de la Generalitat Valenciana


Sumari del DOGV 7702, del 21-01-2016 (2016/132)

Formalització del contracte número 15/123. Subministrament de carril 54E1 R260 per a la renovació de via en estacions de la línia 9 d'Alacant.
----------------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/132


Data del document
:   12-01-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Formalització del contracte número 15/123. Subministrament de carril 54E1 R260 per a la renovació de via en estacions de la línia 9 d'Alacant. [2016/132]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46388 València. Telèfon 094 167 476. Fax 502 577 537.  
b) Dependència que tramita l'expedient: Unitat de Contractació i Patrimoni.  
c) Número d'expedient: 15/123.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament de carril 54E1 R260 per a la renovació de via en estacions de la línia 9 d'Alacant.  
c) Lots: no.  
d) CPV: 34946110-4.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 276.000,00 - (IVA exclòs).  
  
5. Formalització del contracte  
a) Data d'adjudicació: 14 de desembre de 2015.  
b) Data del contracte: 16 de desembre de 2015.  
c) Contractista: Arcelormittal España, SA.  
d) Nacionalitat: espanyola.  
e) Importe: 275.149,22 - (IVA exclòs).  
f) Termini d'execució: dos mesos.  
  
València, 12 de gener de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7804, del 13-06-2016 (2016/4372)

Correcció d'errades de la informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 26/2016, de 4 de març, pel qual es fixen les directrius de coordinació per a les funcions que, en matèria d'esports, gestionen les diputacions provincials en l'àmbit territorial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4372


Organisme emissor
:   Tribunal Superior de Justícia de la Comunitat Valenciana

Tipus de document
:   Correcció d'errades

Correcció d'errades de la informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 26/2016, de 4 de març, pel qual es fixen les directrius de coordinació per a les funcions que, en matèria d'esports, gestionen les diputacions provincials en l'àmbit territorial de la Comunitat Valenciana. [2016/4372]  
S'ha observat una errada en la publicació de la informació pública esmentada (DOCV 7785, 18.05.2016), per la qual cosa es procedeix a esmenar-la tot seguit:  
  
En el sumari, on diu:  
«Decret 25/2016»;  
  
Ha de dir:  
«Decret 26/2016».
Diari Oficial de la Generalitat Valenciana


Sumari del DOGV 7924, del 24-11-2016 (2016/8637)

Notificació de la sentència dictada en el judici verbal número 1775/2010.
-------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8637


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el judici verbal número 1775/2010. [2016/8637]  
Judici verbal número 001775/2010  
Part demandant: Vicente Rodríguez Oliver.  
Part demandada: Felipe Arenas Pérez.  
Sobre: altres contenciosos.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda formulada per la procuradora M.ª Luisa Galbis Úbeda, en nom i representació de Vicente Rodríguez Oliver, contra Felipe Arenas Pérez, i condemne el demandat a abonar a l'actor la quantitat de 4.614,48 euros, més els interessos legals des de la interpel·lació judicial, incrementats en dos punts des de la sentència.  
  
No pertoca imposar les costes a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant l'Audiència Provincial de València (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457 LECn). No s'admetrà el recurs si, en preparar-lo, la part no acredita haver consignat en l'entitat Banesto, i en el compte de dipòsits i consignacions d'aquest jutjat i procediment la suma de 50 euros, tot indicant el concepte en què es realitza: recurs «02 civil apel·lació», segons estableix la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre.  
Aquesta és la meua sentència que, jutjant en aquesta instància, pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que la subscriu, que es trobava, en el dia de la data, amb assistència meua, celebrant audiència pública. En done fe.  
Atés que es desconeix el domicili o la residència actuals de la part demandada, mitjançant la diligència d'ordenació de 28 d'octubre de 2016, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Butlletí Oficial de la Província de València, per a portar a efecte la diligència de notificació.  
  
Torrent, 28 de setembre de 2016.- El lletrat de l'Administració de Justícia: Manuel Cazalilla Hoyofrío.
Diari Oficial de la Generalitat Valenciana


Sumari del DOGV 7811, del 22-06-2016 (2016/4221)

Informació pública de la modificació puntual número 7 d'ordenació detallada de l'homologació de les normes subsidiàries de Xeraco. Expedient número 431/2015.
-------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4221


Data del document
:   06-06-2016

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * pla d'urbanisme
    * administració local

Informació pública de la modificació puntual número 7 d'ordenació detallada de l'homologació de les normes subsidiàries de Xeraco. Expedient número 431/2015. [2016/4221]  
El Ple de l'Ajuntament, en sessió de caràcter ordinari celebrada el dia 30 de maig de 2016, va adoptar, entre altres, l'acord d'aprovació inicial i sotmetiment al tràmit d- informació pública de la modificació puntual número 7 de l'ordenació detallada de l'homologació de les normes subsidiàries de Xeraco, pel termini de 45 dies hàbils, per mitjà de la inserció del corresponent edicte en el Diari Oficial de la Comunitat Valenciana i en premsa escrita de gran difusió en la localitat, així com en el tauler d'anuncis de la seu electrònica de l'Ajuntament de Xeraco www.xeraco.es.  
La modificació puntual esmentada consisteix a possibilitar la construcció d'ascensors en la zona de la reculada del bloc exempt del sòl urbà casc de la platja, considerant l'exigència legal establida en la Llei 8/2013, de 26 de juny, de rehabilitació, regeneració i renovació urbanes, de realització d'actuacions que garantisquen l'accessibilitat universal.  
  
Durant el període d'informació pública qualsevol persona podrà consultar l'expedient i el projecte diligenciat de la modificació puntual en el Departament d'Urbanisme de l'Ajuntament de Xeraco, en horari d'oficina (de 09.00 a 14.00 hores, de dilluns a divendres) a l'efecte de poder presentar les al·legacions que consideren oportunes.  
Així mateix, queda suspés l'atorgament de les llicències urbanístiques d'edificació en els edificis del casc platja susceptibles d'estar afectats per la modificació puntual exposada al públic, i es possibilita només la concessió de llicències per a obres o actuacions compatibles amb l'antiga i la nova ordenació.  
El que es publica en compliment del que disposa l'article 51 en relació amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Xeraco, 6 de juny de 2016.- L'alcalde president: Francesc Serralta Zaragozá.